CELEX: 62020TN0008
Language: lt
Date: 2020-01-08 00:00:00
Title: Byla T-8/20: 2020 m. sausio 8 d. pareikštas ieškinys byloje Čekijos Respublika/Komisija

9.3.2020   
            
            
               LT
            
            
               Europos Sąjungos oficialusis leidinys
            
            
               C 77/56
            
         
      2020 m. sausio 8 d. pareikštas ieškinys byloje Čekijos Respublika/Komisija
      (Byla T-8/20)
      (2020/C 77/77)
      Proceso kalba: čekų
      
         Šalys
      
      
         Ieškovė: Čekijos Respublika, atstovaujama M. Smolek, J. Pavliš, J. Očková ir J. Vláčil
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2019 m. spalio 30 d. Komisijos įgyvendinimo sprendimą (ES) 2019/1835 dėl Čekijos Respublikos patirtų 35 109,02 EUR dydžio išlaidų nefinansavimo Europos Sąjungos lėšomis iš Europos žemės ūkio fondo kaimo plėtrai (EŽŪFKP), kiek tai susiję su priemone M14 už 2017, 2018 ir 2019 finansinius metus, ir priteisti iš Europos Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi toliau nurodomu pagrindu.
      
                  —
               
               
                  Ieškinio pagrindas grindžiamas 2013 m. gruodžio 17 d. Europos Parlamento ir Tarybos reglamento (ES) Nr. 1306/2013 dėl bendros žemės ūkio politikos finansavimo, valdymo ir stebėsenos 52 straipsnio 1 dalies pažeidimu. Komisija taikė finansinę pataisą dėl tariamo vienos Sąjungos teisės nuostatos, t. y. 2014 m. liepos 17 d. Komisijos įgyvendinimo reglamento (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (toliau – Reglamentas Nr. 809/2014), 25 straipsnio pažeidimo. Tačiau ši nuostata nebuvo pažeista. Komisija daro neteisingą prielaidą, kad apsilankymas pirmajame gavėjo ūkyje yra implicitinis pranešimas apie vėlesnes patikras ir tam implicitiam pranešimui priskiria tas pačias pasekmes kaip ir tikram pranešimui apie patikrą, kaip tai suprantama pagal Reglamento Nr. 809/2014 25 straipsnį.